
jlVANr-TROPOS 


On  a  ici  réuni,  en  les  extrayant  d'un 
certain  nombre  de  volumes,  inaccessibles 
à  la  majeure  partie  des  lettrés,  quel- 
ques-uns des  morceaux  les  plus  caractéris- 
tiques sur  l'amour,  tel  qu'on  l'entendait 
au  xv^  siècle  en  France,  On  désire  au- 
jourd'hui être  renseigné  sur  les  époques 
passées  autant  que  sur  les  civilisations 
lointaines,  et  c'est  pour  le  délicat  un 
plaisir  de  comparer  à  la  poésie  d'un 
Li'Taï-Pé  celle  d'un  Villon,  encore  qu'elles 
n'aient  aucune  ressemblance. 


AVANT-PROPOS 


Les  auteurs  de  la  majeure  partie  de  ces 
œuvres  nous  sont  inconnus  :  ils  ont,  comme 
disait  Evariste  Boudois,  sombré  dans  la 
nuit  des  temps.  Cela  donne  à  leur  dire  un 
aspect  auquel  on  ne  s  attend  point  :  ce 
n^est  pas  un  littérateur  qui  parle,  mais  ce 
que  Von  nomme  de  notre  temps  les  grandes 
voix  de  la  foule. 

Ces  pièces  sont  très  claires  et  faciles  à 
lire  si  l'on  a  soin  de  les  prononcer,  autant 
que  possible,  à  la  moderne  :  il  est  absurde 
et  sans  raison  de  s'infliger  des  supplices 
inutiles  et  de  dire  des  sottises  en  prétendant 
respecter  les  textes. 

Quelques  notes  à  la  fin  du  volume 
seront  peut-être  utiles  au  lecteur  qui 
poussera  la  bonne  volonté  et  la  complai- 
sance jusques  à  vouloir  s'y  reporter. 

Les  Éditeurs. 

En  pensant  à  la  nompareille 
De  biaulté  de  tout  ce  pays, 
Me  survint  volenté  nouvelle 
De  vous  exprimer  par  devis 
Vingt  trois  beaultés  que  femme  belle 
Doit  avoir,  selonc  mon  advis  : 
Et  me  soit  pardonné  par  elle 
S'en  ce  de  rien  y  ay  mespris. 


Trois  longz  :  long  nez;  long  bras;  long  corsaige. 
Trois  cours  :  courtes  tettes;  courtes  fessez;  cours 
talons. 

Trois  blans  :  blanche  char;  blans  dens;  blan  des 

yeulx. 
Trois  noirs  :   noir  surcil  ;  noire   paulpière  ;  noir 

pouil. 
Trois  gros  :  gros  haterel;  grosses  treschez;  gros 

con. 
Trois   gresies  :   graisles  doigtz;  graisles   bras; 

gresie  corps. 
Trois  molz  :  molez  mains  ;  mol  ventre  ;  mol  ge- 
noux. 
Trois  durs  :  durz  cheveux  ;  durez  tettes  ;  dures 

fessez. 
Trois  haultz  :   hault  chief;   hauit  sain;  haulte 

poitrine. 
Trois  bas   :   basse   regardure  ;  basse   risée  ;  bas 

eslun. 
Trois  grans  :  grans  yeulx  ;  grand  front  ;  grant 

grefve. 
Trois  petis  :  petites  oreilles  ;  petite  bouche  ;  petiz 

piedz. 
Trois  avant  :  avant  pis  ;  avant  pas  ;  avant  bou- 
diné. 
Trois  arrière  :  arrière  col  ;  arrière  espaulez  ;  arrière 

rains. 
Trois    cras   :    crassette  gorge  ;   cras   membrez  ; 

crasset  corps. 
Trois  jointis  :  jointiz  doitz  ;  jointiz  ortaulz  ;  jointe 

entrée. 

Trois  larges  :  large  entreoeul  ;  entre  les   mamel- 

lez  ;  entre  les  rains. 
Trois  vaultez  :  vaultiz  col  ;  vaultiz  rains  ;  vaultiz 

piez. 
Trois   fosselus   :   fosseluez    mamellez  ;    fosselu 

menton  ;  fosselu  jointe. 
Trois  traittis  ;  traittis   yeulz  ;   traittis   sourcilz  ; 

traittis  rains. 
Trois  sanguins  :  sanguin  viaire;  sanguins  lèvres  ; 

sanguins  onglez. 
Trois  simples  :  simple  maintien  ;  simple  aleure  ; 

simple  responce. 
Trois  dangereulx  :   dangereux  regarder  ;  dange- 
reux parler  ;  dangereux  oftroyer. 

II 


Quant  on  te  dira  villenye 
Mectz  le  en  ton  sac  et  le  lye. 
Et  quant  ce  viendra  le  temps, 
Deslie  ton  sac  et  le  luy  rens. 

On  ne  peult  con  garder  sans  coilles 
Ne  que  sans  sel  fresches  andoilles. 

Femme  qui  fait  tetins  paroir 
Et  cul  par  estroicte  vesture 
A  tout  homme  fait  apparoir 
Que  son  con  demande  pasture. 


■i-n 

III 


Tant  qu'il  souffist  que  veult  on  mieulx 
Qu'en  ung  vert  pré  tenir  sa  dame 
Et  sy  bien  joindre,  par  mon  ame. 
Qu'on  luy  face  tourner  les  yeulx. 
A  toutes  heures  et  tous  lieux 
Qu'on  n'espergne  traveiller  femme 
Tant  qu'il  souffist. 

Aussi  bien,  quand  nous  serons  vieulz. 
Les  femmes  nous  donneront  blasme. 
S'en  nostre  temps  on  ne  nous  clame 
Confis  en  amours  et  joieux 
Tant  qu'il  souffist. 

IV 


Quant  ce  viendra  que  nous  assembleron, 
Ma  dame  et  moy,  et  priveement  seron 
En  sa  chambre  où  nous  debvons  gésir, 
Est-il  possible  avoir  plus  grant  plaisir 
En  ce  monde  que  tous  deux  nous  auron  ? 

Toute  la  nuyt  d'amours  deviseron 
Et  de  ses  biens  les  meilleurs  choisiron. 
Car  adoncques  auron  nous  beau  choisir 
Quant  ce  vendra. 

Maulgré  jaloux  nous  nous  en  aiseron, 
Par  bonne  amour  l'un  l'autre  baiseron. 
Et  puis  après,  se  nous  avons  loisir 
Et  nous  sommes  asssailliz  de  désir. 
Or  devinez  que  c'est  que  nous  feron, 
Quant  ce  vepdra  ? 

Quelque  povre  homme  que  je  soye 
Se  ma  daame  tenir  povoye 
Entre  mes  bras,  dedens  ung  lit. 
J'abandonne  qu'on  me  pendist 
Si  bien  tost  sa  grâce  n'avoye. 

Mes  cinq  sens  je  travailleroye 
Par  tel  estât  que  je  feroye 
La  plus  part  de  son  appétit, 
Quelque  povre  homme  que  je  soye. 

S'elle  a  challeur,  je  l'estaindroye  ; 
S'elle  a  froit,  je  l'eschaufferoye 
Par  ung  très  gracieux  delict. 
Je  sçay  où  le  mal  d'amours  gist 
Aussi  bien  que  nul  que  je  voye. 
Quelque  povre  homme  que  je  soye. 

VI 


Ce  qu'on  fait  à  catimini 
Touchant  multiplicamini 
(Mais  qu'il  soit  bien  fait  en  privé) 
Sera  tenu  pour  excusé. 
In  conspectu  altissimi 
Ce  qu'on  fait  à  catimini. 

Et  se  vous  ingrossamini, 
Soit  in  nomine  Domini 
Vous  aurés  à  prouffit  ouvré. 
Et  vous  sera  tout  pardonné, 
Mais  que  vous  confitemini 
Ce  qu'on  fait  à  catimini. 

VII 


Si  vous  la  baisés,  comptez  quinze  ; 
Si  vous  touchés  le  tetin,  trente  ; 
Si  vous  avez  la  motte  prinse. 
Quarante-cinq  lors  se  présente 
Mais  si  vous  metés  en  la  fente 
Ce  de  quoy  la  dame  a  mestier, 
—  Notés  bien  ce  que  je  vous  chante, 
Vous  gaignés  le  jeu  tout  entier. 


l6  LE   PARNASSE    EROTIQUE 


VIII 


Jeunes  espritz,  qui  ne  sçavez  comprendre 
Comment  il  faut  gaigner  le  jeu  d'aymer, 
Le  jeu  de  paulme  à  tous  vous  peult  apprendre 
Que  amour  se  doibt  pour  l'esteuf  estimer  : 
Le  premier  coup,  que  quinze  on  veut  nommer, 
C'est  le  devys  ;  au  baiser,  c'est  le  trente  ; 
Puis  au  toucher  du  tetin  à  la  fente, 
Quarente  cinq  peut  compter  l'amoureux  ; 
Mais  pour  gaigner  le  jeu  qui  tant  contente 
Il  faut  frapper  tout  droit  à  l'entredeux. 

IX 


Ung  con  sentant  le  faguenas 
Vy  l'autre  jour  entre  deux  draps 
Enveloppé  pour  la  gelée. 
II  avait  la  fesse  avallee 
De  force  d'aller  l'entrepas. 
De  vitz  il  avoit  à  plains  sacz, 
De  couillons  portait  plains  carcas 
Et  sy  crioit  à  gueulle  baye 
Ung  con  ! 

Fendu  estoit  de  hault  en  bas  ; 
Mais,  par  ma  foy,  je  ne  sçay  pas 
Si  c'estoit  de  hache  ou  d'espee  : 
Car  il  jectoit  sy  grant  fumée 
Que  c'estoit  ung  merveilleux  cas, 
Ung  con. 

Ung  petit  con  apopiné 

Vis  l'autre  jour,  par  ung  matin. 

Qui  estoit  très  bien  attourné 

Et  marchoit  joint  sur  le  patin. 

Bien  me  sembloit  estre  guoudin, 

Sur  mon  ame,  quand  l'aparceu. 

Et  si  ne  vis  onc  taint  si  fin 

De  tous  ceux  là  c'onques  congneu. 


Il  estoit  si  bien  aourné 
Dessoulz  sa  coste  de  satin, 
Que  sus  ma  foy  nul  autre  né 
Ne  fut  jamais  si  très  popin. 

Et  par  monsieur  Saint  Vaiiantin, 
C'estoit  le  très  plus  gent  teneu 
Qui  fut  jamais  dessoubz  tetin 
De  tous  ceux  là  c'onques  congneu. 


Dieu  sceit  s'estoit  embesongné 
De  marcher  tant  sur  le  chemin  ! 
Bien  faisoit  le  pas  ordonné 
A  s'en  aller  vers  son  jardin  ; 
Nostre  Dame,  quel  pèlerin  ! 
Pour  faire  ce  qu'il  en  est  deu 
Certes  c'estoit  le  plus  sotin 
De  tous  ceulx  là  c'onques  congneu. 

Prince,  qu'il  soit  donc  ordonné 
Que  par  sur  tous  il  soit  esleu 
D'estre  le  plus  coronné 
De  tous  ceux  là  c'onques  congneu. 

XI 


Une  hacquenee  a  tout  le  doré  fraing 
Sur  le  pavé  traquassant  doulcement 
Belle  et  plaisante  a  regarder  de  loing 
Vey  l'autre  jour  gouverner  meschamment, 
Laquelle  estoit  assez  honnestement 
Entretenue  et  bien  enharnachee 
Marchand  souef  et  du  pied  séurement 
Ainsi  que  dient  ceulx  qui  l'ont  chevauchée 


Mon  compagnon  vous  en  sera  tesmoing, 
Asseurera  qu'elle  va  doulcement 
Bonne  a  panser  et  n'a  cure  de  foing, 
Aymé  viande  qui  s'atrille  autrement. 

Haulte  à  la  main  et  très  bien  embouschee 
Tire  à  la  bride  et  passe  largement  ; 
Chacun  se  tient  dessus  joyeusement 
Ainsi  que  dient  ceulx  qui  l'ont  chevauchée. 

Les  entremetz  a  si  durs  que  le  poing. 
Grosses  cuysses,  blanches  habondamment. 
Courtes  oreilles,  blons  les  crins  et  le  groing. 
Jambes  et  piedz  bien  faictz  porfaitement, 
Très  bien  croysee  a  tout  avancement. 
De  son  devoir  bien  faire  elle  est  taillée 
Quand  on  la  picque,  elle  sault  hardement, 
Ainsi  que  dient  ceulx  qui  l'ont  chevauchée. 

Prince,  elle  est  bonne  en  chascune  saison  ; 
En  nul  endroit  elle  n'est  escorchee, 
Et,  sans  faillir,  mect  son  homme  a  raison, 
Ainsi  que  dient  ceulx  qui  l'ont  chevauchée. 

XII 


Sans  selle  ou  bast,  atout  le  frain, 
Avecques  mon  borgne  poulain 
L'aullrier  chevauchoie  une  mulle, 
Qui  va  mieulx  quant  elle  recuUe 
Que  quand  elle  avance  la  main. 

Elle  a  l'esperit  sy  souldain 
Qu'il  ne  luy  fault  paille  ne  grain. 
Mais  que  souvent  on  la  baculle 
Sans  selle. 

Elle  hait  le  picquer  en  vain. 
Mais  à  la  chevaulcher  son  train 
Elle  ne  veult  point  qu'on  l'aculle. 
Quand  on  la  serre,  elle  s'aculle 
Puys  sault  et  poicte  comme  un  dain 
Sans  selle. 

XIII 


Sans  point  mentir  de  mon  povre  courtault 
Que  j'ay  longtemps  abrevé  froit  et  chauit 
Et  bien  souvent  logié  en  froide  estable. 
Le  pauvre,  las  !  est  recreu  sur  le  sable  : 
De  servir  plus  en  crouppe  ne  luy  chauit. 

Las  !  je  l'ay  veu  porter  la  teste  hault 
Et  cloquer  culz  roidement  en  soursault, 
Bordez  ou  non  de  gueules  ou  de  sable 
Sans  point  mentir. 

Aspre  a  esté  et  vif  à  ung  assault. 
Mais  maintenant  le  douloureux  marpault 
Devient  rétif,  percluz  et  misérable  ; 
Sy  a  il  dos  assés  ferme,  et  bon  rable  : 
Mais  au  travail  la  puissance  luy  fault 
Sans  point  mentir. 

XIV 


Je  ne  puis  plus  ainsi  que  je  souloye 
Car  vieillesse  m'assault  trop  durement 
Dont  me  soussie  bien  souvent  et  esmoye. 
Cheveux  me  cheent  et  la  goutte  me  prent. 
Se  me  demande  aulcune  fois  la  gent 
Dont  ce  me  vient  que  la  teste  me  pelle  : 
Mais  ce  m'a  fait,  à  parler  proprement 
Boire  sans  soif  et  chevaucher  sans  selle. 


Mais  qui  pis  est,  et  se  dire  Tosoie, 
Je  ne  puis  plus  jouer  de  l'instrument 
Duquel  souvent  les  femmes  ont  grant  joie  : 
Pour  ce  n'ont  cure  de  mon  approchement. 

Dont  j'ay  perdu  tout  mon  contentement 
Se  n'y  a  celle  qui  vieillart  ne  m'appelle. 
Pour  ce  que  j'ay  maintenu  longuement 
Boire  sans  soif  et  chevaucher  sans  selle. 


Au  dernier  point  je  n*y  rctourneroye 
A  chevaucher  sans  selle  nullement  : 
Car  tout  le  cul  je  m'y  escorcheroie. 
Boire  sans  soif  fait  on  communément. 
Il  y  pert  bien  à  mes  yeux  seullement 
Qui  rouges  sont  comme  charbons  d'atelle  : 
Tels  les  aront  les  aultres  seurement 
Buvans  sans  soif  et  chevauchans  sans  selle. 


Prince,  je  dis  à  mon  bon  escient 

Que  vauldrat  mieulx,  qui  n'a  bonne  cervelle, 

Soy  reposer  que  menu  et  souvent 

Boire  sans  soif  et  chevaucher  sans  selle. 

XV 


Pour  passer  temps  ung  jour  vouloye 
Nager  en  l'isle  de  Venus 
Avec  m'amye  que  tant  amoye 
Et  qui  de  moy  faisoit  refus. 
Le  ventre  je  luy  mis  dessus 
En  luy  disant  :  «  ma  doulce  amye 
Je  vous  prye,  n'en  parlez  plus 
De  ces  motz  :  car  il  m'ennuye 
Pour  passer  temps  ». 

Apres  que  eusmes  bien  navigé 
Au  long  et  large  de  ladicte  isle, 
Le  matz  de  la  nef  se  trouva  ployé 
Et  de  le  tendre  n'estoit  possible 
Pour  le  couraige  qui  estoit  débile 
Pour  passer  temps. 

XVI 


Tout  prestement  qu'en  la  ville  seray 
Et  je  verray  Olive,  la  plus  belle, 
Moult  doulcement  je  la  salueray 
Et  tant  feray,  s'elle  n'est  fort  rebelle. 
Que  mon  borne  logera  en  sa  celle. 
Du  premier  bond  qu'à  elle  aborderay 
La  baiseray,  non  pas  en  la  mamelle. 
Et  quanqu'elle  a  par  dessoubz  sa  cotelle 
Tout  prestement. 

Et  le  plus  tost  que  seule  la  verray 
Je  luy  diray  tant   plus  tost  ma  nouvelle. 
Finablement  de  si  près  la  verray 
Et  tasteray,  que  moy  revenu  d'elle 
Vous  diray  bien  s'elle  est  masle  ou  femelle. 
Tout  prestement. 

XVII 


En  fréquentant  les  basses  marches 
Et  les  maretz  du  bas  pays, 
Nagueres,  dont  suis  esbahys, 
Trouvay  sentiers  plains  de  crevaces, 
Puis  après,  par  dessus,  grans  arches  : 
En  ung  effroy  ravy  me  vis 
En  fréquentant  les  basses  marches. 

Lors,  pensant  que,  pour  aymer  garces. 
En  lieu  obscur  m'estoye  mis. 
Je  dis  :  «  Une  autre  foys,  amys, 
Prens-toy  garde  comment  tu  marches 
En  fréquentant  les  basses  marches. 

XVIII 


Une  meschinete  servant 
Viz  hier  bien  tart  à  la  nuytie  ; 
Et  là  vint  à  elle  ung  galant 
Lequel  lui  dist  :  «  Ma  doulce  amie 
Où  allez-vous  cy,  je  vous  prie  ?  » 
Elle  lui  dist  :  «  Par  Saint  Françoys, 
Quérir  vois  à  la  boucherie 
Une  andouille  à  faire  bons  pois. 


Le  galant,  qui  fut  moult  sachant, 
Dist  à  la  fillete  jolie 
«  Par  Dieu,  doulce  belle  plaisant, 
Je  vous  vueil  tenir  compaignie.  » 

Adonc  l'a  par  la  main  saisie 
En  estraingnant  ung  peu  les  dois, 
Disant  :  «  Vous  aurés,  ceste  fie, 
Une  andouiile  a  faire  bons  pois. 

Adonc  en  sa  chambre  jouant 
La  mena,  faisant  chère  lie. 
Et  là  lui  soubzleva  le  pant 
De  sa  robe...  Je  vous  affie 
Quant  elle  eut  la  doulceur  sentie 
De  ce  doulz  membre  qui  fut  roys 
Elle  dist  :  «  Vous  m'avez  baillie 
Une  andouiile  à  faire  bons  pois.  » 

Prince,  elle  fut  bien  resjouye. 
«  Tu  m'as  remis  au  corps  la  vie  », 
Dist-elle  «  mon  gentil  galois  ; 
Ailleurs  quérir  je  n'yray  mie 
Une  andouiile  à  faire  bons  pois.  » 

XIX 


Pour  joaye  avoir,  hier  soir,  à  la  mynuit, 

Quant  on  pense  que  dangier  plus  ne  nuyt, 

Je  m'en  allay  veoir  une  meschine 

Guidant  jouir  de  l'amoureux  deduyt  : 

Car  son  regart  m'avoit  à  ce  conduyt. 

Mes  quant  y  fu,  comme  un  chien  qui  ne  fine 

De  rechignier  et  hérisser  l'eschine 

Quant  on  luy  ouste  charbonnee  ou  lardon 

Empres  le  four,  derrière  la  cuysine, 

Je  la  trouvay  doulce  comme  un  chardon. 

«  Va  t'en  d'icy,  tu  as  moulu  et  cuit  !  » 

Me  dist-elle  ;  «  ta  venue  m'ennuit  ; 

Je  cryeray  ma  mestresse  Ameline  !  » 

Dont  je  luy  dis  :  «  Ne  faictes  si  grand  bruit, 

Ma  doulce  amour  —  helas  —  ils  dorment  tuit 

Mon  doulx  désir,  mon  seul  confort,  Huline, 
€  Acolez  moy  et  me  donnez  un  don...  >► 
Rien  n'y  valu  :  pour  toute  medicine 
Je  la  trouvay  doulce  comme  un  chardon. 

Comme  le  cerf  en  amour  et  en  mit 

La  bische  voit,  et  après  elle  fuit, 

(Rage  d'amours  à  ce  plaisir  l'encline) 

Plus  près  m'approche,  et  elle  me  dit  :  «  Chine, 

Ne  me  touche,  revien  demain  ennuyt. 

Va-t-en  :  n'os-tu  chanter  coq  et  geline  ?  > 

Lors  luyter  cuide  :  mes  elle  m'esgratigne 

Si  laidement  qu'encor  m'en  regarde  on. 

Comment  doncques  en  eussé-je  eu  saisine  ? 

Je  la  trouvay  doulce  comme  un  chardon. 

Prince  du  Puy,  pour  avoir  la  godine 
Je  me  cuidoye  assez  mignot  fredon. 
Mes,  se  m'aist  Dieu  et  sainte  Katherine, 
Je  la  trouvai  doulce  comme  un  chardon. 


DU    QUINZIÈME   SIÈCLE  33 


XX 


Il  est  certain  qu'un  jour  de  la  sepmaine 
M'est  advenu  très  merveilleuse  chose  : 
Car  j'estoye  seul  o  la  plus  souveraine 
Entre  deux  draps  sentans  lavende  et  rose, 
Couché  tout  nu  ;  mais  quant  je  l'euz  enclose 
Entre  mes  bras,  trop  me  fut  chose  amere 
Quant  el  me  dit  en  langage  par  glose  : 
Tenez  vous  coy  :  j'appelleray  ma  mère. 


Quant  je  l'ouys,  moult  fus  esmerveillé 
Que  envers  moy  elle  estoit  sy  sauvaige. 
Rien  ne  me  dist  tant  que  je  fus  couché 
Advis  m'estoit  qu'elle  faisoit  la  saige. 

Mais  je  m'apparceu  pardessus  son  visaige 
Lermes  courans  en  diverse  manière. 
Disant  toujours  tout  bas  en  son  langaige  : 
Tenez  vous  coy  :  j'apppelleray  ma  mère. 

Quant  mon  voulloir  fut  faict  et  accomply, 
Pour  ceste  iieure  fut  la  chose  parfaicte 
J'en  euz  le  cueur  de  grant  joye  remply  : 
Car  je  vy  bien  que  la  chose  lui  haicte. 
Lors  la  baisay  à  sa  doulce  bouchette. 
Dont  en  riant  me  faisait  bonne  chère, 
Et  ne  dist  plus  qu'en  ce  je  me  remecte  : 
Tenez  vous  coy,  j'appelleray  ma  mère. 

Prince  d'amours,  sy  belle  godinette, 
Gente  de  corps,  avecquez  beau  viaire. 
Ne  doibt  pas  dire,  tant  soit  orguillousette  : 
Tenez  vous  coy,  j'appelleray  ma  mère. 

XXI 


L'autrier  en  chemin  rencontray. 

Ainsi  que  je  chassoie  marée 

Une  bourgeoise  qui  pour  vray 

Cuidoit  bien  faire  la  serrée. 

Si  lui  dy  :  «  Ma  seur,  quelle  derree 

Portez-vous  en  vostre  pennier  ?  » 

El  respondit  à  la  voilée  : 

«  Ce  sont  les  botines  Gaultier  !  > 


«  Dame,  s'il  vous  plait,  j'essayray. 
S'ils  sont  d'entrée  assez  serrée  » 
«  Hélas,  dit-elle,  non  feray  ; 
Car  à  mon  mary  pas  n'agrée  : 

Je  seroye  par  lui  dévorée 
S'il  les  vous  falloit  essayer  I 
Gardez  bien  d'agrandir  l'entrée 
Ce  sont  les  botines  Gaultier  !  > 


Tout  du  premier  coup  y  entray 

Tant  estait  l'entrée  cavee  : 

A  pou  que  je  n'y  demouray 

Tant  y  fis  longue  demouree  ; 

Je  n'y  trouvay  fons  ne  ryvee. 

Moins  qu'en  ung  houzeau  tout  entier, 

Ce  fut  donc  vérité  prouvée  : 

«  Ce  sont  les  botines  Gaultier  !  p 


Prince,  ma  jambe  y  fust  entrée 
De  plain  bont,  et  sans  varier, 
Je  lui  dis,  quant  l'euz  essayée  : 
«  Ce  sont  les  botines  Gaultier  !  » 

XXII 


SERMON  JOYEUX 
D'UN  RAMONNEUR  DE  CHEMINÉES 


Ramonez  la  cheminée  hault  et  bas, 
Dame,  chamberière,  bonsoir. 
N'y  a  céans  riens  que  houlser  ? 
Je  suis  ung  fort  homme  de  bras 
Pour  ramonner  et  hault  et  bas. 
Jamais  n'allez  en  paradis 
S'il  n'est  vray  ce  que  je  vous  dis. 
J'ai  houlsé  à  Tours  et  à  Blays, 
A  Paris,  en  Lorraine,  en  Mes, 
En  Gascongne  et  en  Bretaigne, 
En  Espaigne,  en  Allemaigne, 
En  Flandres,  à  Chartres,  à  Reims, 
Et  tout  à  force  de  mes  rains. 

Les  femmes  ne  se  plaignent  pas 

De  ramonner  leur  cheminée  hâult  et  bas. 

Quand  je  houlse  une  cheminée 
Qui  n'a  point  esté  ramonnée, 
Dont  le  tuau  est  frais  et  tendre. 
Ou  si  vous  m'y  voyez  estandre 
Et  redis  jambes  et  genoulx, 
Vous  diriez  :  Venez  chez  nous. 
Il  semble,  à  veoir  à  ma  trongne, 
Que  je  soys  foyble  à  la  besongne  ; 
Mais  je  les  houlse  si  au  net 
Qu'il  n'y  a  vire  ne  cornet 
Qui  ne  sente  bien  mes  houstilz. 
Ce  n'est  point  houlser  d'aprentilz. 
Je  fais  cheoir  tous  vieulx  cabas, 
Et  puis  je  houlse  haut  et  bas. 
Puis  au  costé,  puis  au  parmy. 
Tant  qu'on  me  dict  :  «  Là,  mon  amy, 
«  Houlsez  bien  fort  hault  et  bas, 
<c  Ramonnez  la  cheminée  hault  et  bas.  > 

Je  vous  en  veulx  compter  ung  cas 
Qu'il  m'est  advenu  depuis  peu. 
Et  fut  il  ne  m'en  chault  pas  où. 
Une  jeune  fille  grassette. 
Grande,  petite,  bien  estroicte. 
De  l'aage  de  quinze  à  seze  ans, 
Qui,  en  despit  des  mesdisans, 
Print  congié  de  sa  propre  sœur 
Pour  me  hucher  :  «  Houlseur,  houlseur. 

«  Venez,  tandis  que  suis  seullette, 

«  Avecques  moy  en  ma  chambrette 

«  Pour  veoir  que  je  veulx  qu'on  face. 

«  C'est  ma  cheminée  qui  est  basse, 

«  Que  je  veulx  maintenant  qu'on  houlse.  » 

Et,  quand  luy  donnay  une  escousse  : 

«  Fort,  ferme,  que  long-temps  y  a 

«  Que  nestement  ne  me  houlsa. 

«  Si  vous  nestement  la  houlsez, 

«  Vous  aurez  de  l'argent  assez  ; 

€  Je  vous  payeray  à  l'appetilz. 

«  Voyre  mes,  dit-elle,  où  sont  vos  outilz, 

«  Subitement  que  je  les  voye  ?  » 

Et,  pour  le  vray  vous  en  compter. 

Elle  me  aida  à  monter  ; 

Et,  quand  je  fuz  là  encorné. 

Dieu  sait  comme  il  y  eut  houlsé. 

Je  coigne,  je  frappe,  je  torche. 

Et  n'y  avoit  clerté  ne  torche. 

Homme  ne  femme  que  nous  deulx 

Seulletz.  Or,  disons  [à  qui  mieulx]. 

Certes  la  gentille  bourgeoise 

Estoit  bien  ayse,  aussi  estois-je. 

Je  cuydoys  qu'elle  me  dist  :  «  Holla  !  » 

Mais  elle  me  disoit  :  «  Là,  là, 

«  Houlsez  fort  à  val  et  à  mont.  » 

Et,  quand  elle  me  veyt  suer  le  front 

Et  si  très  fort  évertuer, 

Elle-mesme  se  print  à  suer. 

Et,  quand  j'euz  achevé  l'ouvraige 
Si  nestement  que  c'estoit  raige. 
Et  tout  à  coup  vouluz  descendre  : 

<  Comment  >,  dit-elle,  «  vous  voulez  vous  rendre  ? 
«  Qu'arez-vous,  houlseur,  mon  amy  ? 

«  Tout  n'est  pas  houlsé  à  demy.  » 

Je  luy  dis  :  «  Par  saint  Nicolas, 

«  Nostre-Dame,  maistresse,  je  suis  las 

«  Pour  rasmonner  vostre  cheminée  hault  et  bas, 

<  Pour  ceste  foys,  je  n'en  puis  plus.  » 
—  «  Si  parferez-vous  le  surplus, 

«  Ou  vous  tiendray  en  ceste  place.  > 
Si  très  bien  je  fuz  en  sa  grâce. 
Tellement  qu'à  partir  du  lieu 
Je  fuz  refaict,  et  puis  adieu. 
Oncques  femme  n'eust  tel  soûlas 
Ramonner  la  cheminée  hault  et  bas. 


DU    QUINZIEME   SIECLE  4I 


XXIII 


Cons  barbus,  rebondis  et  noirs. 
Aux  estuves  rez  et  lavez, 
Faictes,  si  fait  vous  ne  l'avez. 
En  temps  et  en  lieu  voz  devoirs 
Acquitez  vous  et  mains  et  soirs 
De  faire  ce  que  vous  sçavez 
Cons  barbus. 


N'espargnez  chambres  ne  manoirs. 
Cependant  que  le  temps  avez  : 
Ne  vous  feignez,  mais  observez 
Le  plaisir  de  tous  vos  devoirs, 
Cons  barbus. 

XXIV 


C'est  boucané  de  s'en  tenir  à  une; 
Le  change  est  bon,  ainsi  comme  l'on  dit, 
Par  quoy  je  veux  que  l'homme  aura  crédit 
Qui  changera  tout  ainsi  que  la  lune. 

Il  ne  tiendra  foy  ne  promesse  aulcune, 
Et  si  aura  son  dit  et  son  desdit  ; 
Mais,  s'il  se  trouve  quelque  fois  escondit. 
Il  n'en  devra  en  riens  blasmer  Fortune. 


S'il  est  aymé  de  dame  noyre  ou  brune. 
Mais  qu'il  y  soit  une  heure,  il  lui  souffist  ; 
Car  l'une  pleure,  l'autre  trop  dit  ou  rit  ; 
L'une  est  fascheuse  et  l'autre  est  importune. 

XXV 


Toy  qui  veulx  d'amer 
Faire  l'entreprise. 
Se  veulz  entamer 
Celle  qu'as  requise, 
Tant  qu'el  soit  esprise 
De  faire  cela, 
Pour  première  prise 
Abas  la,  fouz  la. 


Sans  plante  ruser, 
Joue  de  main  mise. 
Mieulx  pourrois  user 
Une  pierre  bise 


44 


LE   PARNASSE   EROTIQUE 


Que  ravoir  conquise, 
Se  force  n'y  va. 
Se  veulx  qu'on  te  prise, 
Abas  la,  fouz  la. 


S'eile  veult  pleurer 
Ung  peu,  par  faintise. 
Ne  la  laisse  aller 
Par  ta  conardise  ; 
Liève  sa  chemise. 
Et  tiens  ce  nota  : 
Puisqu'elle  est  surprise, 
Abas  la,  fouz  la. 

Prince,  c'est  la  guise  : 
Quant  l'heure  viendra, 
Soit  droicte  ou  assise 
Abas  la,  fouz  la. 

XXVI 


Geste  fillette  à  qui  le  tetin  point 
Qui  est  tant  gente  et  a  les  yeulx  si  vers, 
Ne  luy  soyez  ne  rude  ne  parvers, 
Mais  la  traitez  doulcement  et  à  point  : 
Despoillez  vous  et  chemise  et  pourpoint 
Et  la  gectez  sur  un  lit  à  Tenvers, 
Geste  fillette. 


Apres  cela,  si  vous  estes  en  point. 
Accoliez  la  de  long  et  de  travers  ; 
Et,  si  elle  a  les  deux  genoulz  ouvers, 
Donnez  dedans,  et  ne  l'espargnez  point, 
Geste  fillette. 

XXVII 


Faictes  le  mieulx  que  vous  pourrez. 
Quant  vous  vous  trouverez  à  point. 
Abaiez,  ne  l'espergnez  point, 
Hardiment  partout  vous  fourrez  ! 
S*on  se  desjoue,  vous  jourrez  : 
N'entendez  vous  point  bien  ce  point  ? 
Faictes  le  mieulx  que  vous  pourrez. 


Et  s*on  ne  dit  mot,  sy  serrez  : 
Donnez  dedens  sur  ce  maljoingt. 
Tant  que  Tenviron  en  soit  oingt. 
Et  les  gros  gallemars  quarrez. 
Faictes  le  mieulx  que  vous  pourrez. 

Ung  cuisinier  qui  veult  dames  servir 

Fault  qu'il  soit  prompt,  diligent,  non  pas  nice. 

De  loyaument  entendre  et  assouvir 

Ce  qu'il  leur  fault,  et  viande  propice. 

Car  Tune  veult  mengier  d'une  saulchisse, 

L'aultre  boudins  rôtis  sur  les  charbons. 

Et  l'aultre  veult  mengier  pour  son  service 

Ung  pié  d'andouille  entre  les  deux  jambons. 


Et  pour  ce  fault  gouverner  et  tenir 
Le  cuisinier  sagement,  quoy  qu'il  puisse, 
De  demander  souvent  et  enquérir 
Aux  damoiselles  du  mengier  la  police, 

Disant  ainsi  :  «  Voulez-vous  qu'on  rôtisse 
Pour  le  soupper  ou  perdris  ou  pingons  ? 
—  Nous  aymons  mieulx,  respond  une  nourrice, 
Ung  pié  d'andouille  entre  les  deux  jambons. 

Le  cuisinier,  pour  en  cuyder  jouyr, 

Leur  fist  tantost  ung  grant  brouet  d'espice 

Et  meist  dedens,  pour  leurs  cueurs  resjouyr, 

Chucre,  safren,  canelle  et  rigolice. 

Se  dist  Tune  :  «  Je  n'ay  point  la  jaunice 

Et  ne  veult  point  de  brouetz  tant  soient  bons. 

Mais  seullement,  qui  touche  ton  office, 

Ung  pié  d'andouille  entre  les  deux  jambons.  » 

Prince,  du  tout  je  renonce  à  l'office, 

Et  vous  voyez  apparentes  raisons  : 

Car  trop  souvent  fauldroit  que  je  fournisse 

Ung  pié  d'andouille  entre  les  deux  jambons. 

XXIX 


RONDEL  MORAL 


Robin,  Robin,  seuffre  que  l'on  te  boute 
Se  tu  vois  rien,  musse-toy,  clos  les  yeulx. 

S'on  te  dit  mot,  si  te  tais  —  c'est  le  mieulx  ; 

S'on  te  huche,  si  dis  que  tu  n'ois  goûte. 

Va  beau  chemin,  laisse  passer  la  route, 

Et  prends  tous  hurs  à  bourdes  et  à  jeux, 
Robin. 


Le  temps  est  tel  qu'il  fault  que  l'on  escoute, 
Endure  ung  peu  :  c'est  le  plaisir  des  dieux  ; 
Car  tu  verras,  avant  que  soyes  vieulx. 
Manger  pain  bis  en  lieu  de  blanche  crouste 
Robin. 

XXX 


SERMON   DE   L'ANDOUILLE 


Mon  thesme,  c'est  :  Refecti  sunt. 
Sotise  nous  a  huy  refaicis 
Pour  fonder  à  Sainct-Jehan  le  Rond 
La  confrérie  de  Sainct-Jehan  Lipais. 
On  ne  sçauroit  faire  trois  pets 
D'une  vesse  sans  alainer, 
Et  qui  vouidroit  baiser  la  paix 
Auroit  de  quoy  boire  et  humer. 

Pendant  que  je  suis  de  loisir, 
Je  vous  veulx  racompter  et  dire 
Une  histoire  où  prendrés  plaisir. 
Et  qui  vous  fera,  je  croy,  rire. 

C'est  de  deux  mignonnes  bourgeoises, 

Bonnes  commères  et  galoises, 

Qui  se  sont  ensemble  baignées 

Depuis  dix  ou  douze  journées, 

Ainsy  qu'ont  accoustumé  fayre 

Femmes  pour  dadvantage  playre. 

Elles  estans  soubs  les  courtines, 

Survint  une  de  leurs  voisines, 

Aiant,  au  lieu  d'une  quenouille, 

Soubs  son  bras  une  grosse  andouille 

Qu'elle  mist  dedans  une  escuelle. 

Se  dist  l'une  :  «  L'andouille  est  belle. 

«  Béni  soit  de  Dieu  le  pourceau 

«  Dont  est  sorti  boiau  si  beau  I 

«  Que  je  la  manie  un  petit  ; 

«  Manenda,  j'y  prens  appétit.  » 

Se  dist  l'autre,  bon  fretillon  : 

«  C'est  justement  l'eschantillon 

«  Et  mesure  de  mon  maiy. 

«  Quand  il  m'en  souvient,  il  m'en  ry, 

«  Et  suis  joieuse  quand  la  voy. 

«  Que  je  la  manie.  »  —  «  Mais  moy,  » 

Se  dit  l'autre,  «  il  fault  que  la  touche 

«  Aussi  ;  l'eau  m'en  vient  à  la  bouche, 

«  Tant  j'y  prens  de  goust  et  saveur  ; 

«  Elle  me  faict  grand  bien  au  cueur.  » 

Dit  l'aultre  :  «  Je  la  veulx  avoir.  » 

Et  tellement  firent  debvoir 

De  tirer  l'andouille  à  plain  poing 
Qu'elle  tomba  dedans  le  baing. 
Adonc  y  eut  beau  patrouillis, 
Et  fut  tirée  en  ce  brouillis 
L'andouille  de  telle  façon 
Que  chacune  en  eut  un  tronçon. 
QuerituVy  si  le  membre  humain 
Se  fust  trouvé  là  d'adventure, 
S'elles  l'eussent  pris  à  plain  poing 
Pour  faire  l'œuvre  de  nature. 
Cela  refaict  la  créature 
Et  resjouit  ceulx  qui  le  font. 
Pource  ay-je  pris  pour  ma  lecture 
Et  mon  sermon  :  Refecti  sunt. 

Un  homme,  aiant  pris  une  veufve, 
Pensant  avoir  trouvé  la  febve, 
Voulant  donner  au  mirely  : 
«  Ha  »  luy  dit-elle,  «  mon  amy, 
€  Je  vous  prie,  laissés  cela  : 
«  Car  long  temps  a  qu'on  n'y  toucha.  » 

—  €  Pour  Dieu,  qu'il  me  soit  pardonné, 
«  M'amye;  Dieu  l'a  ordonné, 

«  Et  c'est  le  principal  ouvrage 

«  Et  le  premier  de  mariage  ; 

«  Partant  n'en  doibs  estre  esconduit.  > 

—  «  Puisqu'ainsy  est  que  Dieu  l'a  dit, 
«  C'est  bien  la  raison  qu'il  se  face  >, 
Luy  dit-elle.  Adonc  il  l'embrace 

Et  la  sangle  au  moins  mal  qu'il  peult. 
Elle,  aiant  pris  goust  à  la  farce, 
Dit  :  «  Amy,  puisque  Dieu  le  veult, 
«  Continuez,  je  ne  suis  lasse  ». 

Un  jeune  gars,  de  franc  courage, 
Print  une  garce  de  village, 
Et  luy  fit  le  joly  deduict 
Huit  fois  pour  la  première  nuict. 
La  mère,  qui  l'avoit  couchiée, 
L'alla  trouver  la  matinée  ; 
Mais  elle  se  print  à  plorer,  ; 
Soudain  que  vid  sa  mère  entrer. 
Comme  aiant  desplaisance  grande. 
Alors  sa  mère  lui  demande  : 
«  Quoy!  ton  mary  n'est-il  pas  homme? 
«  Dy-moy  ce  que  tu  as  en  somme, 
«  Affin  que  pourvoie  à  ton  cas.  » 
—  «  Hem  »,  se  dit  la  fille  tout  bas. 
Sans  à  mal  penser  aultrement, 
«  Il  ne  me  l'a  faict  seulement 
«  Que  huit  fois.  »  —  «  Voilà  bel  ouvrage  !  » 
Se  dit  la  mère.  «  Or,  prends  courage  ; 
«  S'il  est  ainsy  comme  tu  dis, 
«  Peult-estre  qu'il  en  fera  dix 
«  Ceste  nuyct.  »  Et,  à  son  lever. 
Le  lendemain,  la  fut  trouver. 
Elle,  aussi  tôst  que  vid  sa  mère, 
Plora  comme  à  la  fois  première. 

a  D'où  VOUS  vient  ceste  pleurerie  ?  » 
Dit  la  mère  ;  «  Vierge  Marie, 
«  Je  croy  que  tu  ne  cesseras 
«  De  piorer.  Dy  ce  que  tu  as.  » 

—  «  Il  ne  me  l'a  faict  que  dix  fois 

«  Depuis  hyer  soir  jusqu'au  matin.  » 

—  «.  Dix  fois  1  c'est  un  beau  picotin  *, 
Se  dit  la  mère.  «  Mon  enfant, 

«  Il  fault  qu'il  soit  roide  et  puissant  ; 
«  Mai  j'ay  crainte,  s'il  continue 
4L  Ses  coups,  qu'à  la  fin  ne  te  tue. 
€  Tays-toy,  remède  y  donneray 
«  Dans  peu  de  jours,  et  luy  diray 
«  Que  plus  ne  face  tel  excès, 
«  Ou  qu'en  sera  mis  en  procès.  » 

—  «  Pour  Dieu,  ne  lui  en  distes  rien, 
«  Mère,  car  il  m'a  faict  grand  bien.  > 

—  «  Et  pour  quoy  doncques  pleures-tu  ?  » 

—  «  Parce  que  mon  espoir  perdu 

«  Est  qu'il  ne  m'en  pourra  soûler.  » 

S'il  en  falloit  aultant  bailler 
A  celles  qui  n'en  ont  leur  soûl. 
Ce  seroit  assés  pour  aller 
De  Paris  jusques  en  Poitou. 
Le  feu  puisse  brûler  le  trou 
Où  il  y  a  tant  à  refaire  I 

Mais  compter  vous  veulx  aultre  affaire  : 

C'est  d'un  monsieur  de  nostre  rue, 
Duquel  la  femme  est  fort  connue, 
Qui,  aymant  sa  servante  franche. 
Bien  qu'il  ayt  jà  la  teste  blanche, 
Luy  leva  drapeaux  et  atours 
Pour  luy  faire  le  jeu  d'amours  ; 
Mais,  quand  se  vint  à  l'embrocher. 
Son  oultil  ne  se  pust  dresser. 
Et  luy  fut  dit  par  la  mignotte  : 
«  Monsieur,  il  convient  qu'on  le  frote 
«  Pour  le  dresser  et  mettre  à  poinct.  » 
La  temme  arrive  sur  ce  poinct, 
Qui  les  trouve  bien  empeschés 
Et  l'un  dessus  l'aultre  couchés. 
Celle,  voiant  ceste  advanture. 
Prit  son  mary  par  la  ceincture 
Et  le  fit  tomber  rudement  ; 
Puis,  sans  dire  quoy  ni  comment, 
Dessus  eulx  elle  charge  et  frappe. 
Le  pauvre  malotru  s'eschappe, 
Et,  pour  éviter  ce  danger. 
Au  grenier  s'en  alla  ranger. 
Où  fut  caché  jusqu'à  la  nuict 
Qu'il  se  coucha,  sans  faire  bruict. 
Sa  femme  et  sa  mère  alors  viennent 
Le  trousser,  qui  bien  se  souviennent 
Qu'il  faut  que  son  [oustil]  on  frote. 
Si  l'ont  froté  de  telle  sorte 

Avec  des  verges  par  tel  sy 
Qu'il  requit  pardon  et  mercy. 
La  servante  pareillement 
Fut  estrillée  proprement. 
Mais,  afin  que  ne  vous  ennuyé. 
Adieu  toute  la  compagnye. 

XXXI 


Prenés  en  gré  du  manche  de  ma  couille 
Si  n'est  si  gros  comme  vous  vousissés. 

Il  est  tout  fait  en  faczon  d'une  andouille. 
Prenés  en  gré  du  manche  de  ma  couille. 


Puis  que  souvent  ainsi  il  vous  fretouille 
En  vostre  trou  large  par  où  pissés 
Prenés  en  gré. 

XXXII 


Si  vous  vouliez  que  je  vous  face 
Cela  (vous  me  entendez  bien), 
Vous  ne  sentistes  oncques  rien 
Qui  sy  grant  bien  au  cueur  vous  face 


Je  vous  esclarciray  la  face 
De  cela,  bien  seur  je  me  tien, 
Se  vous  vouliez. 


N'ayant  pas  peur  que  mal  vous  face  : 
Car  je  suis  bon  sirurgien  ; 
Et  quant  aurez  sentu  ce  bien 
Je  vous  diray  :  «  Bon  preu  vous  face 
«  Se  vous  vouliez  ». 


DU    QUINZIÈME    SIÈCLE  Sg 


XXXIII 


Madame  vous  plairoit-il  —  point 
Me  prester  votre  con  —  point 
Si  vous  voulez  que  je  con  —  point 
Votre  cuyr  qui  si  fort  vous  —  point. 

Je  mettray  bas  robe  et  pour  —  point 
Pour  acteindre  jusqu'à  la  —  point 
Madame. 


Et  pour  le  faire  à  juste  —  point 
Il  n'y  fauldra  que  peu  de  —  point 
Afin  que  personne  ne  —  point 
Qu'on  ait  frayé  que  bien  à  —  point 
Madame. 

XXXIV 


Ma  dame  qui  mon  cueur  avez, 
Vueillez  vous  de  moy  souvenir. 
Vous  priant,  avant  que  mourir, 
Prestez  moy  ce  que  vous  sçavez. 


A  prester  dommage  n'aurez 
Je  ne  le  veulx  pas  retenir 
Ma  dame. 


En  ce  faisant  soubzmis  m'aurez 
A  tousjours  mais  de  vous  servir 
Et  s'il  vous  plaist  me  secourir 
Je  congnoistray  que  vous  m'aymez 
Ma  dame. 

XXXV 


Toutes  les  foiz  que  je  vous  voy, 

Ou  qu'en  vous  pense  sans  reprouche, 

Il  me  semble  que  vostre  bouche 

Si  me  dit  :  «  Ho,  tenez  vous  quoy  !  » 


Lors  je  désire  à  tout  par  moy 
Que  fussions  dedans  une  couche 
Toutes  les  foiz. 


Je  vous  feroye  je  sçay  bien  quoy. 
Qui  trop  durement  mon  cueur  touche 
Mais  vo  rigueur  si  près  me  touche, 
Que  je  ne  sçay  que  faire  doy 

Toutes  les  foiz  que  je  vous  voy. 

XXXVI 


Rien  que  cela  ne  vueil  avoir 
Mais  que  une  fois  y  puisse  actaindre. 
C'est  assez  pour  mes  maulx  estaindre. 
Vous  le  povez  assez  savoir. 

Faictes  doncques  vostre  debvoir 
De  le  me  prester  sans  plus  craindre 
Rien  que  cela. 

Amour  me  veult  à  ce  mouvoir  ; 
Penser  à  vous  m'y  fait  contraindre 
Se  entre  mes  bras  vous  peusse  estraindre. 
Me  souffiroit,  sans  autre  avoir 
Rien  que  cela. 

XXXVII 


Je  n'ayme  de  vous  que  le  con, 
La  bouche,  les  piez  et  les  mains. 
Et  environ  trois  neux  de  rains 
Les  plus  prouchains  du  crouppion. 

Cest  endroit  me  semble  très  bon  : 
Mais  le  surplus  n'est  que  du  mains  ; 
Je  n'aime  [de  vous  que  le  con]. 

Qu'en  vouldroit  plus  ung  compaignon  ? 
Je  prometz  à  Dieu  et  ses  sainctz. 
Mais  que  vous  et  moy  soyons  sainctz, 
Tousjours  seray  vostre  mignon  : 
Je  n'aime  [de  vous  que  le  con]. 


k 

XXXVIII 


Se  vous  laissiez  la  porte  ouverte 
De  vostre  chambre,  en  quelque  nuyt. 
Je  prendroye  bien  le  conduit 
D'aler  veoir  s'estes  bien  couverte. 


Je  mettroye  ma  robe  verte 

Dessus  vous  (mais  que  rien  n'y  nuyst) 

Se  vous  laissiez  la  porte  ouverte. 

Puis,  au  dessoubz  de  la  couverte, 
Je  vous  apprendroie  le  déduit 
Que  l'en  fait  à  bien  peu  de  bruit  : 
Et  si  n'y  auroit  pas  grand  perte 
Se  vous  laissiez  la  porte  ouverte. 

XXXIX 


Pour  vous  guérir  entièrement 
L'aspreur  de  voz  mains  et  jarsure, 
Se  le  gouvernez  par  mesure, 
Souffira  à  ce  pou  d'oignement. 

Et  s'en  brief,  amendement 
Vous  n'y  trouvez  d'advanture, 
Pour  vous  guérir  entièrement. 

J'en  ay  d'ung  autre  largement 
Pour  crevaces  et  pour  fendure, 
Mais  fort  dangereux  pour  enfleure 
A  vostre  bon  commandement 
Pour  vous  guérir  entièrement. 

XL 


Vostre  flacon  fermant  à  vis. 
Ma  dame,  je  le  vous  renvoyé 
Et  grand  merciz  :  car  je  vouldroye 
Qu'il  fust  com  premier  je  le  viz 
Vostre  flacon  fermant  à  vis. 


Je  m*en  serviroye  bien  enviz 
Se  à  mon  plaisir  me  trouvoye 
Vostre  flacon  fermant  à  vis. 

XLI 


Prestez  moy  encore  cela. 
Je  vous  pry,  ma  qui  fut  pucelle. 
Se  vous  vouliez  que  je  plus  celle 
Ce  qu'onques  homme  ne  cela. 

Je  suis  qui  vous  despucela 

Et  pour  tant  que  n'estes  plus  celle 

Prestez  moy  encore  cela. 


Se  quelqu'un  une  pucelle  a 
En  son  lict,  pourquoy  repuc'elle 
Sel  ne  veult  qu'on  la  despucelle  : 
Mieulx  vauldroit  une  puce  là  — 
Prestez  moi  encore  cela. 

XLII 


Après  que  m'avez  fait  arser 
Par  vostre  decepvant  manière. 
Me  faut  à  quelque  chamberiere 
Ma  povre  fortune  passer, 

Pour  ce  que  je  ne  puis  penser 
D'expédient  en  la  matière 
Après  que  m'avez  fait  arser. 

Ne  cuidez-vous  point  offenser, 
D'estre  tant  rebelle  et  tant  fiere 
Qu'il  faille  que  à  quelque  loudiere 
Je  voise  le  ventre  pousser 
Après  que  m'avez  fait  arser 
Par  vostre  decepvant  manière  ? 

XLIII 


Plus  n'ay  le  vit  tel  que  souloye  ! 
Je  ne  scay  s'il  est  vif  ou  mort; 
Il  est  couché  dedans  ma  braye, 
Malade;  je  croy  qu'il  se  dort. 
Faire  n'en  scauroye  bon  recort, 
Ne  je  ny  scauroye  que  penser 
De  le  couper  fusse  d'accord 
S'il  ne  me  permist  de  pisser. 


Il  m'a  maintes  fois  donné  joye 
Et  fait  mettre  en  péril  de  mort, 
Dancer,  saulter,  crier  montjoye 
Et  jouster  contre  le  plus  fort. 

Mais  maintenant  il  est  d'accord 
Que  je  me  voise  reposer. 
Et  dit  :  ((  Mon  maistre,  beuvez  fort, 
Je  vous  serviray  de  pisser.  » 

J'ay  veu  le  temps  que  n'espargnoye 
Estroit,  large,  faible  ne  fort  ; 
J'entroye  partout  oh  je  pouvoie, 
Tout  m'estoit  ung,  fust  droit  ou  tort. 
Mais,  par  dieu,  je  voy  que  j'ay  tort 
Et  m'abuseroye  d'y  penser. 
Mais,  cela,  c'est  mon  réconfort  : 
Au  moins  me  sert-il  de  pisser. 

Prince,  quant  il  est  sur  le  bort, 
A  paine  se  peut-il  drecer. 
Et  quant  vient  affaire  ung  effort 
Il  penche  devant  pour  pisser. 

XLIV 


Mon  mignon,  mon  gentil  varlet 
Gressez  moy  bien  ma  vielle  bote 
Et  secouez  ma  vielle  cotte 
Et  le  tour  ne  sera  pas  let. 
Et  pour  jouer  au  redoublet 
Prenez  le  ventre  de  Charlote, 
Mon  mignon. 


Il  est  jaune,  ridé,  moullet. 
Comme  ung  vieil  cuyr  tenné  ribotte  ; 
Pour  tant,  s'elle  fait  la  mygnotte. 
Par  ma  foy,  son  cas  n'est  pas  net. 
Mon  mignon. 

XLV 


Femme  de  bien,  s'il  n'en  est  point  au  monde, 
Commune  à  tous,  tenant  la  Table  ronde 
A  tous  foulteurs  qui  ont  vit  à  commande, 
Disant  :  «  Foultez,  car  je  vous  le  commande  I 
«  Sy  nul  n'espergne,  le  dyable  le  confonde  1 
«  Je  vueil  très  bien  que  mon  grand  con  on  sonde 
«  D'un  grand  vit  d'asne,affin  que  tousjours  fonde 
a  Foultre  en  mon  corps  ;  car  c'est  ce  que  demande 
«  Femme  de  bien. 


L'on  jugeroit  à  veoir  à  ma  faconde 
Que  je  seroye  à  merveille  parfonde. 
Taster  y  fault  :  car  en  foultant  j'enmende 
Jusques  au  fons  ;  nul  n'en  paye  l'amende. 
Ainsi  je  suis  sans  per  et  sans  seconde 
«  Femme  de  bien  ». 

XLVI 


—  Dites,  Michellon, 
Le  trouvez  vous  bon, 
Si  on  le  vous  faict 
Quant  le  jeu  vous  plaist 
Et  le  compaignon  ? 

—  Pardieu,  mon  mignon. 
J'en  ai  le  renom 

Aussi  doulx  que  laict. 

—  Voulez-vous  qu'allon 
Sans  que  reculon, 

En  ung  lieu  secret. 
Faire  sans  regret 
Ce  que  tant  amon, 
Dites,  Michellon  ? 

XLVII 


PRIÈRE   D'AMOUR  D'UNE   NONNAIN 
A   UN   JEUNE   ADOLESCENT 


LA   NONNAIN 

Puis  qu'ainsi  est  que  d'aage  et  de  beaulté 
Nous  congvenons  et  l'ung  l'autre  ressemble, 
Pourquoy  es-tu  tant  plain  de  cruaulté 
Que  ne  permectz  que  vraye  amour  assemble 
Noz  cueurs  eu  ung  et  qu'il  les  joigne  ensemble 
Par  le  moïen  d'une  alliance,  affin 
De  l'autre  aymer  d'un  cueur  loyal  et  fin. 
Et  qu'en  ayant  ma  plus  secrette  chose, 
J'aye  de  toi  pour  amoureuse  fier 
Ce  poinct  final  que  d'escouvrir  je  n'ause  ? 


du  quinzième  siècle  'js 

l'adolescent 

Ce  noir  habit  dont  tu  couvres  ta  chair 
M'est  odieuix  et  ne  me  sçauroit  plaire  ; 
D'aymer  le  noir  ne  vous  veulx  empescher  ; 
Qui  l'aymera  si  cherche  à  luy  complaire  ; 
Je  ne  dis  pas  cela  pour  te  desplaire, 
Mais  j'ay  aymé  et  ayme  de  tout  temps 
Ce  qui  est  blanc,  et  au  noir  ne  pretens  ; 
J'ayme  la  fleur  en  la  blanche  estendue 
Pour  sa  blancheur,  et  à  toy  ne  pretens. 
Car  ta  blancheur  est  soubz  toy  confondue. 

LA   NONNAIN 

Noire  je  suis  par  dehors,  mais  sy  ay-je, 
Soubz  couverture  et  noir  habillement. 
Chair  délicate  et  blanche  comme  neige. 
Comme  verras,  si  l'œil  subtil  ne  ment  ; 
En  me  faisant  cela  subtilement. 
Cherche  le  blanc  et  le  noir  habandonne  ; 
Faisons  de  cueur  ce  que  Nature  ordonne 
Pour  deux  amans  en  amour  maintenir  ; 
Dieu  tout  beguyn  maintenant  le  pardonne, 
Pourveu  qu'à  une  on  se  veille  tenir. 

l'adolescent 

Dieu  par  sa  loy  deffend  tout  adultère, 
Dont  je  congnoys  que  c'est  mortel  péché. 
Digne  de  mort  et  à  mort  tributaire  ; 

Or,  s'aymer  et  que  pour  avoir  couché 
Avec  la  femme  et  par  effect  péché 
Hors  mariage,  en  ce  vice  et  cryme  ord 
L'homme  soit  digne  et  coupable  de  mort, 
Qu'aura-t-il  donc  de  rompre  ung  mariage 
Fait  avec  Dieu  ?  Mieulx  vauldroit  estre  mort 
Qu'avoir  songé  iuy  faire  ung  tel  outrage. 

LA   NONNAIN 

S'il  est  ainsi,  qu'il  y  ait  mal  ou  vice 

En  ce  qui  est  par  Nature  ordonné, 

Pour  secourir  une  pauvre  novice 

Facillement  est  de  Dieu  pardonné. 

Nous  a-  [t-]  il  pas  franc  arbitre  donné 

Et  à  chacun  sa  liberté  commise  ? 

Ainsi  donc,  plus  d'excuse  ou  de  remise 

Contrefaisant  le  sage  Daniel  : 

Car  qui  ne  rompt  qu'un  coup  sa  foi  promise. 

Il  ne  commect  qu'un  péché  véniel. 

l'adolescent 

Tu  dis  très  bien  ;  mais  je  voy  en  ce  faict 
Ung  aultre  poinct  qui  plus  me  descouraige. 
C'est  que  ton  cueur,  de  liberté  deffaict, 
Est  à  Dieu  seul  uny  par  mariage, 
Qui  m'oste  tout  le  vouUoir  et  couraige 
De  te  complaire,  ainsi  qu'il  n'est  permis 
Dieu  offencer  par  prières  d'amys  ; 

Modère  donc  ta  honteuse  folye. 
Gardant  ton  corps  à  qui  tu  l'as  promis. 
Car  ton  sainct  voille  à  ce  t'oblige  et  lye. 

LA   NONNAIN 

Si  tu  as  tant  de  scrupule  et  d'esmoy 
Sur  mes  habitz,  je  te  dis  et  revelle 
Qu'en  jouissant  secrètement  de  moy 
Despouilleray  robbe,  chemise,  et  [vêle] 
Pour  entrer  nue  au  lict  où  j'ay  bon  zèle 
T'abandonner  sans  grand  sollempnité 
Despouille  et  fruict  de  ma  virginité  ; 
Or  cesse  donc  de  refîuser  mon  offre, 
Car  ton  excuse  est  toute  vanité, 
Puysque  le  corps  sans  les  habitz  je  t'offre. 


L  ADOLESCENT 

Il  est  bien  vray  que  tourel,  voille  ou  guymple. 
Fort  scapullaire  ou  autre  habit  de  corps, 
Ne  rend  jamais  homme  ou  femme  plus  simple, 
Mais  rompt  souvent  l'union  et  accords, 
Mectant  divorce  entre  l'âme  et  le  corps, 
Laquelle  estoit  encore  pure  et  monde 
Quand  le  corps  fut  explodé  hors  du  monde  ; 
Mais,  estant  là,  se  rendre  humiliée. 
Car  c'est  raison,  quelque  mal  qui  habonde, 
Que  la  chièvre  paix  où  elle  est  liée. 

LA  NONNAIN 

Il  est  certain,  mais  actendre  on  debvroit 
Que  la  personne  eust  meilleur  jugement. 
Lors,  bon  ou  mal,  Testât  elle  ediroit 
Dont  penseroit  avoir  contentement, 
Mais  cela  rompt  cueur  et  entendement. 
Que  malgré  soy  il  fault  faire  une  chose 
Qui  point  ne  plaist,  que  refuser  l'on  n'ause, 
[Donc]  croy,  amy,  que,  s'il  m'estoit  permis, 
Veu  le  grief  mal  que  ce  malheur  me  cause, 
Je  jecteray  le  frac  dans  les  orties. 

l'adolescent 

Dieu  ne  t'a  pas  ainsi  habandonnée 
Bien  cognoissant  ton  forfaict  et  de  lict; 
Retourne  à  luy  ta  pauvre  âme  estonnée, 
Il  te  donra  la  moitié  de  son  lict  ; 
C'est  ton  espoux,  c'est  celuy  qui  t'a  dict  : 
€  Ma  chare  fille,  donnez-moi  vostre  cueur  ». 
Crye  luy  mercy,  disant  :  «  Helas  !  Seigneur, 
Recongnoy-moi  ;  je  suis  ta  créature  ». 
Et,  si  tu  sens  péché  de  toy  vainqueur, 
Faictz  que  vertu  surmonte  la  nature. 

la    NONNAIN 

Geste  raison  fondée  soubz  juste  craincte 

Me  rend  vaincue  et  ma  fureur  aussi  ; 

De  tout  mon  mal  maintenant  suis  estraincte, 

De  grand  douUeur  tout  mon  cueur  est  transy. 

Or  faut-il  donc  que  je  languysse  ici. 

Estant  de  tout  par  tes  dictz  assanie  ; 

Il  fault  ainsi  icy  user  ma  vie  ; 

C'est  bien  raison,  puisqu'un  adolescent 

A  par  vertu  surmonté  ma  follie 

Et  qu'à  mon  gré  son  vueil  ne  condescent. 


XLVIII 


Oncques  homme  femme  ne  vid 
Tirer  andouille  hors  d'un  pot, 
Que  le  cueur  si  ne  luy  soubzrid, 
Ou  qu'el  ne  disl  aucun  bon  mot. 

XLIX 


Mon  mary  s'emburelicoque 
Et  dit,  par  sa  foy,  que  je  troque 
A  un  flagol  son  virely. 
Est-il  pas  fol  ?  Certes,  ouy. 
Combien  que  je  croy  qu'il  se  moque. 
Puisque  j'ay  du  tonneau  la  broque 
On  n'a  garde  d'y  mettre  loque. 
Se  ce  n'est  mon  parfait  amy  : 
Mon  mary  s'emburelicoque. 

Jalousie  l'anniquenoque     ,     ,,— r^ 
Tant  qu'il  croit  que  ma,po'qiiyface^  / 
Emplir  par  autre  que  paTluy. 
Je  l'appaise  bien,  et  luy  dy  : 
«  Pensez-vous  que  telle  noix  croque, 
Mon  mary  ?  » 

Tant  qu'il  soufïist  j'ai  fait  cela. 
Quel  besoing  est-il  que  le  celle  ? 
On  scet  que  plus  ne  suis  pucelle 
Passé  a  longtemps.  Mes  vesla  : 

Alors  qu'on  me  despucela 
Je  le  fis  sans  bat  et  sans  selle 
Tant  qu'il  souffist. 

Toutefois  mon  cas  on  cella. 
Aussi  je  valloye  estre  celle. 
Maintenant  j'ayme  la  vesselle 
Et  boy  jusqu'à  dire  :  Holla  1 
Tant  qu'il  souffist. 

LI 


Je  vouldroye  bien  faire  cela 
Mais  que  mon  amy  me  le  fist 
Car  j'en  feroye  mieulx  mon  prouffit 
Que  quant  on  me  despucela. 

Je  vueil  qu'on  sache  ça  et  là 
Que  j'ay  cueur  en  amours  confit. 
Je  vouldroye  bien  faire  cela 

Que  je  sceusse  dire  :  «  Hola  !  ^ 
Comme  ung  courage  desconfit 
J'aymeroie  mieux  qu'on  me  deffit 
Qu'il  me  fut  reprouché  :  velà. 
Je  vouldroye  bien  fere  cela. 

On  parle  des  grans  édifices 
De  palais  et  nobles  maisons 
Ouvrés  des  maistres  artifices. 
De  charpentiers  et  de  massons 
Pour  logier  princes  et  barons 
Mais  il  n'y  a  jusques  en  Barrois 
Plus  nobles  logiz  que  sont  cons  : 
Car  on  n'y  poeult  logier  que  roix. 


Ceulz  de  Molain  ne  leur  complisses 
N'y  poeulent  en  nulle  saisons  : 
Car  s'il  y  entrent  les  novissez 
Il  en  wident  à  reculons. 

Car  des  gardes  qui  (sont)  au  fons 
Rués  sont  jusques  aux  parrois 
Et  ossy  est-ce  bien  raison  : 
Car  on  n'y  poeult  logier  que  roix. 


Puis  donc  que  les  cons  sont  propices 
A  logier  roix,  nous  les  debvons 
Honorer  en  tous  leurs  offices  ; 
Et  pour  tant  nous  qui  en  parlons 
Faisons  tant  que  nous  devenons 
Grans,  gros,  couronnés,  long  et  drois 
Ou  aultrement  nous  n'y  pourrons  : 
Car  on  n'y  poeult  logier  que  roix. 

Prince  sachiés  que  les  foulons 
Et  les  piffres  et  les  Hongrois 
Leur  doivent  montrer  les  talons  : 
Car  on  n'y  poeult  logier  que  roix. 

Les  gros  vis  qui  sont  de  plain  poing, 
Plains  de  vaines  roides  charnues 
Où  sont-ils  ?  Il  n'en  est  plus  nulz  : 
Ils  sont  allez  ailleurs  au  gaing. 
Veu  qui  frapoient  si  bon  coing, 
Sçavoir  faut  qu'ilz  sont  devenus, 
Les  gros  vis. 

Dames  qui  en  avés  besoing 
Se  ne  les  avés  retenus, 
Passer  vous  fraudra  des  menus 
Car  je  pense  qu'ils  sont  bien  loing 
Les  gros  vis. 

I)  Bib.  nat.  ms.  fr.  2375,  fo  181  v/o.  Schwob, 
'Parnasse,  p.  158. 

Vers  13  :  hatereî,  partie  postérieure  du  cou. 
Vers  21  :  hotidine,  ventre. 

II)  Jardin  de  Plaisance  éd.  Vérard,  125.  Schwob, 
Parnasse,  236,  237,  238. 

III)  Bib.  nat.  ms.fr.  17 19,  f°s  75  v/o  et  76.  Schwob, 
Tarnasse,  75. 

IV)  Bib.  nat.  ms.  fr.  1719,  fo  96.  Schwob,  Par^ 
nasse,  98. 

V)  Bib.  nat.  ms.  fr.  1719,  fo  86  v/o.  Schwob, 
Parnasse,  94. 

VI)  Jardin  de  Plaisance  éd.  Vérard,  96. 

VII)  Bib.  nat.  ms.  n.  a.  fr.  4237,  fo  84  v/o.  Ecri- 
ture italienne  du  xvie  siècle.  Schwob,  Parnasse^  p.  194. 

VIII)  Bib.  du  Vatican,  fonds  de  la  reine  Christine, 
ms.  Reg.  767,  fol.  172.  Ernest  Langlois,  Notices  et 
extraits  des  manuscrits  de  la  ^illiothèque  Nationale  et 

autres  bibliothèques.  Paris,  1889,   p.  51.    Ernest   Lan- 
glois,  Recueil  d'arts  de  seconde  rhétorique. 

IX)  Bib.  nat.   ms.   fr.    17 19,  f°  79  V°-   Schwob, 
Parnasse,  p.  83. 

Vers  I  :  Faguetias,  crevette.  Cf.  au  xvie  siècle  : 

Plusieurs  esponges  appourtoient  aussi  celles 

Entre  leurs  cuysses  et  dessoubz  les  aycelles, 

Ou  soye-je  bien  batu  d'ung  baston. 

Pour  ne  sentir  l'espaulle  de  mouton, 

Lefaganas  et  telz  senteurs  infâmes  : 

Mais  telz  harnois  pourtoient  les  grasses  femmes  (i)... 

Et  au  xviie  : 

Gousset,  écafignon,  fagucnas,  cambouis 
Que  formez  ce  présent,  que  mes  yeux  réjouis, 
Sous  l'adveu  de  mon  nez,  lorgnent  comme  un  fromage 
A  qui  la  puanteur  doit  mesme  rendre  hommage  : 
due  vous  avez  d'appas  !  que  vostre  odeur  me  plàist  (2)... 

Vers  1 3  :  fumée.  Cf.  : 

Il   n'est  umbre  que  de  courtines,  fumée  que   de  con   et 
clicquetys  que  de  coillons  (3)... 

X)  Bib.  nat.  ms.  fr.  25.527   (Traduction  du   Phi- 
lostrate de  Pétrarque  (Troïlus  et  Cressida),  par  Louis 

(i)  Gratian  du  Pont,  Les  Controverses  des  sexes  masculin  et 
féminin,  Toulouse,  1534,  II,  3$. 

(2)  Le  Cantal,  Œuvres  de  Saint-Amant,  Paris,  1661 . 

(3)  Rabelais,  Les  Horribles  Prouesses...  de   Pantagruel,.. 
Lyon,  Juste,  1553,  fol.  68  v°. 

de    Beauveau,    sénéchal   d'Anjoue),    (°   99,    xve   s. 
Schwob,  Parnasse,  173. 

XI)  Bib.  de  Soissons,  mss.  189,  fo  27  ro  et  fo  32. 
Bib.  de  Stockolm,  ms.  LUI.  Le  Jardin  de  Plaisance 
éd.  Vérard,  fo  CXIII.  Ane.  "Poésies  Fr.,  VIII,  335. 
Schwob,  Parnasse,  198. 

XII)  Bib.  nat.  ms.  fr.  17 19,  fos  20  v/o,  21  et  85. 
Schwob,  Parnasse,  66. 

Vers  I  :  Sans  selle^  équivoque  semblable  à  celle  du 
refrain 

Boire  sans  soif  et  chevaucher  sans  selle. 

On  trouve  la  même  allusion  dans  Henri  Baude  : 

Baude  l'aura,  qui  dit  par  son  serement 

du'il  ne  pourroit  plus  chevaucher  sans  selle  (i) 

Marcel  Schwob  écrit  à  la  page  248  de  son  Parnasse  : 
C'était  une  plaisanterie  tellement  habituelle  à  cette 
époque  qu'elle  fait  le  fond  d'une  équivoque  comique 
dans  une  «  cause  grasse  »  plaidée  au  Parlement  Civil 
le  28  février  1471  (n.  51)  et  réclamée  par  maistre 
Pierre  Frézel,  avocat  du  Roi  de  la  Basoche. 
Voici  ces  curieuses  plaidoiries  : 

Entre  Colin  Mesnart,  appellant  du  prevost  de  Paris  ou 
de  son  lieutenant  d'une  part,  et  Thomasse  la  Moette,  inti- 
mée, d'autre. 

(i)  Testament  de  la  D^ule  Barbeau  {Les  Vers  de  D^aître 
Henri  Baude  y  p.  24). 

De  Thou  pour  l'appellant  dit  que  des  son  jeune  aage  il 
fut  mis  au  mestier  de  sellier  et  tellement  a  aprins  qu'il  y 
est  très  expert.  Dit  que  en  novembre  derrenier  le  mari  de 
l'intimée  trespassa,  et  à  ceste  cause  s'enquist  de  trouver  ung 
bon  jeune  homme  qui  peust  entretenir  l'ouvrouer  ;  et  quant 
se  fut  bien  enquise  n'en  peut  trouver  de  meillieur  que 
l'appellant  ;  pour  quoy  l'envoya  quérir  et  contractèrent 
ensemble  par  tel  que  chacune  sepmaine  il  auroit  vu  js.  et 
pour  ce  qu'il  se  gouvernoit  bien  et  qu'il  faisoit  bien  la 
besongne,  ladicte  intimée  le  fist  aler  coucher  en  la  cou- 
chete  de  sa  chambre,  pour  ce  que  le  temps  estoit  froit  et 
couchoit  bas  ;  en  laquelle  couchete  il  coucha  m  j  ou  y  jours 
et  veoit  lors  lad.  intimée  que  aveoit  encores  une  veine 
verte  ;  mais  après,  de  la  couchete  le  fist  coucher  ou  grand 
lict  ;  et  coucha  en  icellui  grand  lict  l'espace  de  m  j  mois 
voire  et  estoit  si  bon  serviteur  que  tous  les  jours  il  em- 
bourroit  m  j  ou  v  j  selles.  Bien  fut  l'intimée  contente 
d'avoir  si  especial  serviteur  et  parla  à  lui  de  traictier  ma- 
riage avec  elle,  qui  en  parla  à  ses  parens  et  depuis  fut  le 
mariage  contracté  et  passées  lettres.  Or  vint  Karesme  et 
pour  ce  que  le  temps  n'estoit  tel  qui  souloit  de  l'embour- 
reuse  des  v  j  selles  il  laissa  deux  et  vint  à  m  j.  L'intimée 
lui  dist  que  cuidoit  qu'il  feust  malade  et  qu'il  ne  beson- 
gnoit  pas  ainsi  qu'il  avoit  acoustumé  ;  et  trouva  termes 
exquis  de  lui  donner  congié  et  mectre  en  la  maison  ung 
nommé  Blanchefort  qui  avoit  eu  grand  vouloir  d'avoir  l'in- 
timée à  femme,  qui  aussi  fist  son  devoir  de  bailler  le  bout 
à  l'appellant.  L'appellant  rcmonstra  à  l'intimée  le  contract 
dessusdit  et  qu'il  estoit  aussi  bon  homme  pour  besongner 
et  entretenir  l'ouvrouer  que  Blanchefort  et  avoit  aussi  bon 
visaige.  Mais  neantmoins  par  ung  tiers  trouva  moyen  de 
le    fere  mectre  prisonnier,   voire,  et  le  fist  en   hayne  de  ce 

pour  ce  que  paravant  avoit  fait  citer  l'intimée  devant  l'offi- 
cial.  Quand  il  fut  oudit  Chastellet,  il  fut  adverti  que  Blan- 
chefort  aloit  et  venoit  en  l'ostel  de  l'intimée,  dont  fut 
dolent,  et  demanda  au  lieutenant  provision  en  lui  offrant 
caucion,  que  l'eslargist  ;  mais  l'intimée,  sans  avoir  regard 
aux  especiaulx  et  merveilleux  services  que  lui  avoit  fait 
l'appellant,  se  ala  opposer  à  sa  délivrance.  L'appellant  re- 
quist  au  lieutenant  que  lui  assignast  jour  pour  dire  pour 
ce  qu'il  faict  du  jour  la  nuyt,  et  n'y  a  fille  que  ne  le  con- 
gnoisse,  et  quant  on  affere  de  telles  denrées  et  marchandises 
il  en  fournist  ;  et  fut  détenu  prisonnier  aud.  Chastellet  et 
pour  ce  que  le  lieutenant  ne  le  délivra  à  son  plaisir  il  se 
porte  de  lui  appellant.  Dit  que  l'appellacion  n'est  recevable  : 
car  de  raison  quant  il  y  a  informacion  contre  aucun  pri- 
sonnier il  ne  doit,  estre  eslargi  jusque  à  ce  qu'il  ait  esté 
interrogué  ;  or  ne  l'avoit  esté  l'appellant  ;  ainsi  ne  devoit 
estre  eslargi  :  ymo  s'il  avoit  esté  interrogué,  si  ne  seroit  il 
eslargi,  quia  pro  gravi  delicto  et  atroci  injuria  detinebatur  ;  et 
est  atrox  injuria  ratione  loci,  quia  in  quadrivio  publiée  profe- 
rebantur  ;  racione  projerentis,  quia  Jatnulus  intimate  et  racione 
persane,  quia  est  vidua  vivens  honeste.  Et  n'est  pas  peu  de 
chose  d'appeller  une  femme  adultère  :  car  comme  recite 
Valere,  que  antiquitus  mulier  convicta  de  aduîterio  convinceha' 
tur  omni  crimine.  A  ce  qu'elle  le  fist  coucher  en  la  couchette 
et  ou  grant  lict  ete,  ne  qu'elle  s'abandonnast  à  lui,  nickil 
est  ;  et  de  rembourrer  tant  de  selles  pour  ung  jour  et  conti- 
nuer longtemps,  comme  se  vente  les  causes  de  son  opposi- 
cion  ;  mais  neantmoins  en  faveur  de  l'intimée  l'a  détenu 
XII  j  ou  XIII  j  jours  sans  lui  vouloir  bailler  provision  ;  dont 
il  a  appelle.  Si  conclud  tout  pertinent  en  cas  d'appel  et  à 
despens  dommages  et  interestz  et  qu'il  soit  réintégré  en 
l'ostel,  car  il  estoit  possesseur. 

Thiboust  pour  l'intimée  défend  et  dit  que  l'appellant  se 
monstre  tel  qu'il  est  ;  car  combien  qu'ilz  ne  soient  que  sur 
l'emprisonnement,  s'efforce  il  de  injurer  soy  et  aultruy. 
Et  comme  tient  Tulle  in  suo  libro  de  offi,ciis  ;  turpe  est  de 
seipso  predicare  falsa  cum  irrisione  audiencium.  Et  croit  que 
quant  on  feroit  informacion  secrète,  que  l'appellant  ne 
seroit  trouvé  avoir  les  pièces  et  instrumens  pour  rembour- 
rer selles,  comme  il  se  vente. 

Ce  présupposé  dit  que  l'intimée  est  notable  femme  et  la 
congnoissent  plusieurs  des  advocatz  et  procureurs  de  céans 
et  sont  assez  informez  de  sa  bonne  vie.  Fut  pieca  mariée  à 
son  feu  mary  et  avec  lui  sest  honnorablement  gouvernée  ; 
mais  puis  nagueres  est  trespassé,  délaissez  elle  et  deux  petiz 
enffans  ;  et  se  en  son  mariage  s'est  bien  gouvernée,  l'a 
mieulx  fait  en  sa  viduité  et  avoit  entencion  de  chastement 
vivre.  Mais  Franquefort  (sic)  qui  est  bon  sellier  la  fist  de- 
mander en  mariage.  Ses  parents  lui  remonstrerent  quen- 
cores  elle  estoit  jeune  et  que  d'une  femme  seulle  est  peu 
de  chose,  et  tellement  que  per  verba  de  futuro  la  fiança,  et 
eust  esté  procédé  plus  avant  au  mariage  se  n'eust  esté 
l'empeschement  de  l'appellant  ;  mais  l'appellant  qui  de  sa 
jeunesse  a  esté  nourry  avec  Blanchefort  s'efforça  les  injurier  ; 
et  ung  jour  entre  les  autres,  lui  estant  chez  ung  barbier  où 
faisoit  sa  barbe,  dist  que  l'intimée  estoit  une  putain  pail- 
larde, et  qu'il  en  avoit  fait  ce  qu'il  avoit  voulu  et  led. 
Blanchefort  ung  ribault  paillard,  et  autres  plusieurs  injures. 
Le  barbier  lui  remonttra  que  c'estoit  mal  fait,  mais  il  regnya 
Nostre  Seigneur  qu'il  tueroit  led,  Blanchefort  et  fut  force 
que  le  barbier  lui  laissant  sa  barbe  demy  faicte  ;  et  lors 
saillit  en  plain  quarrefour  criant  à  haulte  voix  et  proférant 
de  rechief  lesd.  injures  et  plusieurs  autres  ;  et  après  infor- 
macion faicte  desd.   injures    fut   constitué   prisonnier  à  la 

requeste  d'autrui  pour  bateures  par  lui  faictes  et  aussi  l'ap- 
pellant,  s'est  chose  trop  excessive,  et  souffiroit  bien  de  la 
moitié  ;  mais  quelque  chose  qu'il  dye,  il  n'a  pas  instrumens 
pour  ce  faire  ;  et  quant  lui  ses  advocat  et  procureur  seroient 
ensemble  à  rembourrer,  eulx  trois,  vien  sauroient  rembour- 
rer la  moitié  de  ce  que  l'appellant  seul  se  vente  de  rem- 
bourrer. A  ce  qu'il  y  a  promesse  de  mariage  nickil  est  ;  et 
quant  promesse  y  auroit  Symonne  la  Chapelleriere  se  y 
opposeroit  :  car  elle  dit  que  l'appellant  lui  a  promis  estre 
son  mary  et  en  pend  le  procès  indécis  par  devant  l'official  ; 
et  quant  lad.  Simonne  oït  parler  qu'on  vouloit  marier 
l'appellant  à  l'intimée,  elle  dist  d'icelle  plusieurs  injures,  et 
que  led.  appellant  seroit  son  mary,  quiconque  le  voulsist 
veoir.  A  ce  que  au  temps  de  l'opposicion  faicte  par  lad. 
intimée  il  estoit  eslargy,  nickil  est.  Conclud  que  ne  fait  à 
recevoir  ;  qu'estoit  prisonnier  que  soit  mis  en  la  Concier- 
gerie ;  soit  condemné  à  fcre  amende  honnorable  et  prouf- 
fitable  de  V*  et  à  tenir  prison,  etc. 

Fretet  (i)  pour  le  Roy  de  la  Bazoche,  dit  que  puisqu'il 
est  question  de  si  grans  excès  comme  de  rembourrer  six 
selles  ou  batz,  la  congnoissance  doit  appartenir  .lu  Roy  de 
la  Bazoche,  et  en  demande  le  renvoy. 

De  Thou  réplique  et  dit  qu'il  est  bien  fondé;  il  avoit 
constitué  prisonnier  à  la  requeste  d'un  tiers  ;  se  venir  oppo- 
ser à  sa  délivrance  et  le  détenir  prisonnier  a  esté  grevé.  A 
ce  que  l'intimée  s'est  gouvernée  honnestement,  il  ne  veult 
calompnier.  A  ce  qu'il  n'est  pas  instrumenté,  dit  que  du 
contrere  appert  par  l'inspection  de  sa  personne  ;  et  a  bonne 
barbe  ;  et  est  Thiboust   contrere  à  soy  mesmes  ;   car  l'une 

(i)  Sans  doute  maistre  Pierre  Fretcl,  advocat  en  la  court 
de  céans  (V.  f°  91  "1"). 

foiz  dit  que  l'appellant  est  mal  instrumenté  ;  à  l'autre  fois 
qu'il  va  de  myt  et  est   un  grand  abateur.  Conclud  comme 
dessus  et  requiert  réintégré  car  il  estoit  possesseur. 
Appoincté  est  mettre  par  devers  la  court  et  au  conseil  (i). 
28  février  147  — 

Vers  8  :  Baculle,  Bascule. 

XIII)  Bib.  nat.  ms.  fr.  1719,  f^   i.   Schwob,  Par' 
nassCy  p.  5$. 

Courtault,  cheval  à  qui  on  a  coupé  la  queue  et  les 
oreilles. 

XIV)  Bib.  nat.  ms.  fr.  2375,  fo  54.  Schwob,   Par- 
nasse, 141. 

XV)  Jardin  de  Plaisance  éd.  Vérard,  fo  123. 

XVI)  Jardin  de  Plaisance  éd.  Vérard,  fo  99. 

XVII)  Jardin  de  Plaisance  éd.  Vérard,  f°  93. 

XVIII)  Jardin  de  Plaisance  éd.  Vérard,  fo  64. 

XIX)  Bib.  nat.  ms.  fr.  2264,  fo  58.  Schwob,  Par- 
nasse, 185. 

XX)  Bib.  nat.  ms.  fr.  17 19,  fo  163.  Schwob,  Par- 
nasse, 117,  Jardin  de  Plaisance  éd.  Vérard,  fo  201. 

XXI)  Bib.  nat.  ms.  fr.  171 9.  Schwob,  Parnasse,  59. 

XXII)  British  Muséum,  Montaiglon,  Anciennes  poé- 
sies Jrançaises,  I,  235, 

XXIII)  Bib.  nat.   ms.   fr.    1721,   fo  24.   Schwob, 
Parnasse,  164. 

Cette  pièce  est  attribuée  à  Henry  Baude. 

(i)  Arch.  Nat.  X'»  4813,  f  75  V°. 

XXIV)  Montaiglon,  Anciennes  poésies,  VIII,  310. 
Vers  I  :  boucané,   qui  n'est  plus  de  saison,  ce  qui 

n'est  plus  de  mode. 

Vers  2  :  Ce  vers  serait  préférable  (pour  l'oreille)  si 
l'on  supprimait  ainsi. 

Vers  3  :  Ce  vers  est  de  onze  pieds  dans  Montai- 
glon, qui  donne  j'ordonne  au  lieu  de  mon  hypothèse 
je  veux. 

XXV)  Bib.  nat.  ms.  fr.  1719,  fo  178  et  2375,  f<> 
1 3 1  vo.  Jardin  de  Plaisance  éd.  Vérard,  f°  1 1 3 .  Schwob, 
Tarnasse,  125. 

XXVI)  Bib.  nat.  ms.  fr.  1721,  fo  26.  Jardin  de 
"Plaisance  éd.  Vérard,  fo  120  vo  avec  cette  variante  : 

Desserrez  lui  les  genoulx  bien  à  point 
En  devisant  de  plusieurs  motz  couvers 
Incontinent  que  les  verres  ouvers 
Donnez  dedans  et  ne  l'espargnez  point 
Cette  fillette  à  qui  le  tetin  point. 

Cette  pièce  est  attribuée  à  Molinet. 

XXVII)  Bib.  nat.  ms.  fr.  1719,  fo  74  vo.  Schwob, 
"Parnasse,  72. 

Vers  9  :  Maljoingt,  maujoinct.  Cf.  : 

Nos  chambrières  sont  condamnées  doresnavant  se  couvrir 
et  ne  montrer  leur  maujoint  (i). 

(i)Noël  du  Fail,  Contes  d'Eutrapel,  Ed.  Courbet,  II,  143. 

Vous  en  irez  besongner  chaudement 
En  quelque  estuve,  et  là  gaillardement 
Tondre  Maujoinct  ou  raser  Priapus, 
Povres  Barbiers  (i). 

XXVIII)  Bib.    nat.  ms.  fr.  17 19,  fo  168.  Schwob, 
Parnasse,  121. 

XXIX)  Jardin  de  Plaisance  éd.  Vérard,  f°  61. 

XXX)  Montaiglon,    ^Anciennes   poésies  françaises, 
IV,  87. 

XXXI)  Bib.   nat.   ms.  fr.   17 19,   fo  7.    Schwob, 
Tarnasse,  58. 

XXXII)  Bib.  nat.  ms.  fr.  1719,   fo  117.   Schwob, 
Tarnasse,  109. 

XXXIII)  Bib.  nat.   ms.  fr.  1721,  fo  25.  Schwob, 
Parnasse,  165. 

Cette  pièce  est  attribuée  à  Molinet. 

XXXIV)  Bib.  nat.  ms.  fr.  1721,  fo  25  v».  Schwob, 
Parnasse,  167. 

Cette  pièce  est  attribuée  à  Molinet. 

XXXV)  Jardin  de  Plaisance  éd.  Vérard,  f*  64. 

XXXVI)  Bib.  nat.  ms.  fr.  1719,  fo  85  vo.  Schwob, 
Parnasse,  92. 

XXXVII)  Bib.  nat.  ms.  fr.  1719,  f°  82  v».  Schwob, 
Parnasse,  87. 

XXXVIII)  Jardin  de  Plaisance  éd.  Vérard,  fo  76. 

XXXIX)  Jardin  de  Plaisance  éd.  Vérard,  fo  117  vo. 
XL)  Jardin  de  Plaisance  éd.  Vérard,  fo  124. 

(i)  Marot,  Hondeau  des  Barbiers. 

XLI)  Bib.  nat.  ms.  fr.  17 19,  fo  70.  Schwob,  Par- 
nasse, 68.  (Je  repousse  la  leçon  du  Jardin  de  Plaisance 
éd.  Vérard,  f  122  vo). 

XLII)  Bib.  nat.  ms.  fr.  1719,  fo  76.  Schwob,  Par- 
nasse, 76.  / 

\Ull)  Jardin  de  Plaisance,  éd.  Vérard,  f»  ii3.-^Morv^4'^^. 

XLIV)  Bib.  nat.  ms.  fr.  1719,  fo  m  vo.  Schwob, 
Parnasse,  100. 

Cette  pièce  doit  être  attribuée  à  Henri  Baude. 

XLV)  Bib.  nat.  ms.  fr.  1719,  fo  m,  v*.  Schwob, 
Parnasse,  loi. 

XLVI)  Bib.  nat.  ms.  fr.  1721,  fo  25  vo.  Schwob, 
Parnasse,  166. 

Cette  pièce  est  de  Molinet. 

XLVII)  Bib.  de  Soissons  mss.  189.  Montaiglon, 
Anciennes  poésies.  VIII,  170. 

71  toiirel  touret  de  lin. 

77  explodé  explosé,  rejeté  violemment. 

92  bien  bien  que. 

100  son  vueil  sa  volonté. 

XLVIII)  Montaiglon,  Anciennes  poésies  françaises, 
111,96. 

XLIX)  Jardin  de  Plaisance  éd.  Vérard.  fo  91. 

L)  Bib.  nat.  ms.  fr.  17 19,  fo  75  vo.  Schwob,  Par- 
nasse, 74. 

LI)  Bib.  nat,  ms.  fr.  17 19,  f°  3.  Schwob,  Parnasse, 
56. 

LU)  Bib.  nat.  ms.  fr.  2375,  fo  132.  Schwob,  Par- 
nasse, 151. 

LUI)  Bib.  nat.  ms.  fr.  2375,  f»  126.  Schwob,  Par- 
nasse, 148. 

Vers  5  :  Veu  qui  frapoient  si  ton  coing.  Equivoque 
erotique  fréquente  au  xve  siècle  : 

Si  n'est-il  que  frapper  en  coing  (i)... 
Planter  un  fault  autre  complant 
AJrapper  en  un  aultre  coing  (2)... 
Ung  gentil  gorgias  de  court 
Secourroit  elle  à  son  besoing 
Qui  luy  frapperait  sur  son  coing 
D'un  gros  martel  pesant  et  lourd  (3)... 

(i)  Montaiglon,  Anciennes  poésies,  VI,  200. 

(2)  Villon,  Petit  Testament,  huitain  VI. 

(3)  Jehan  Molinet,  Dialogue  du  gendarme  et  de  l'amoureux. 

